Traaler
Traaler (ka traallaev) on kalapüügilaev traaliga kalapüügiks. Traaler on kõige harilikum kalapüügilaev. Traalimise viisi järgi eristatakse parda- ja ahtertraalereid. Tänapäeval on levinumad ahtertraalerid, millel asub traali vette laskmiseks või üles tõstmiseks spetsiaalne ahtrislip. Suurematel traaleritel võivad pardal asuda ka kalatöötlemis- ja külmutusseadmed. Nimetuse all traaler võib silmas pidada ka mereväes kasutatavat miinitraalerit.